М(Ѣ)С(Е)ЦА ѠКТЕМБРѢ ВЬ Д҃І҃ Д(Ь)НЬ М(ОѴ)Ч(Е)НИѤ С(ВЕ)ТЫѤ ВЕЛИКООСЛАВНЫѤ М(ОѴ)Ч(Е)НИЦЕ НЕТКЫ.

1. Вь дни ѡни єлиноомь зѣлоо прѣдрьжєщимь 58v бєзьсловєсни//комь, крьвьі бєс правдьі пролѣваѥмѣи,

и бѣшє мноогь гнѣвь на хр(и)стіани елико вѣроваше вь Х(рьст)а. Ноноуждаахоу их жрьтвы приносити идолоомь и бѣсоомь жрѣти. Вь тааже лѣта прѣбывааше вь домоу своѥмь моужь нѣкои бл(а)гочьстивь, именемь Агафонь, сь ѡброученою \емоу/ женою именемь Политіа.

1. Иже и та хр(и)стиянина бѣста, ѡснована вь всѣхь добрихь дѣлѣхь • бѣста же и м(и)л(о)стива и ядѣста вь мѣроу, жившаа же ѡба л҃е҃ лѣт, бес чеда прѣбывающа занѥ бѣста бєсплоднаа.
2. И молещаа се Б(ог)оу и г(лаго)лющаа • « Г(ос-
3. под)и, прі//зри на наю грѣшною. Г(оспод)и, приклони

оукорѥниѥ\* нєплодьства наю и сьтвори чрѣво моѥ нє

кьсно нь изредноо. Ижє ащє даси ми плоодь моужьскыи поль или жєньскыи тоо принєсоу ти жрьтвоу • и нє тоо єдиноо нь и вса моя дамь трѣбоующіимь и боудоу сь Б(о)гомь и мноого нищимь дамь трѣбоующіим ».

1. И оуслышаа Г(оспод)ь молѥниѥ ѥє и зачєть ѡт моужа своѥго и испльнишє сє дниѥ ѥѥ и роди ѡтрочє жєнскыи поль вь ꙅ҃ д(ь)нь нєд(ѣ)ли, ижє нарицаѥт сє Пєтькь, и <вь>\* с(вє)тоѥ кр(ь)щєниѥ єє тоого ради нарєч(є) се име ѥи Петка.

59v 5. М(а)ти же ѥе, // яко ѡтдои ѥю, и храняше ю оу себє си вь всакоомь наказаніи и оучєни Г(осподь)ни и оучашє ю Б(о)ж(ь)ствьньімь книгамь. И хождашє сь материю\* своею вь цр(ь)ковь и вса чьтоома Б(о)ж(ь)ст- вьних книгь вь оумь си\* пріимаше и вьсѣхь дѣль женскыих ѡтмѣтааше се • вина и ѡловини не хотѣаше приѥти, и инаа брашна различнаа не крьмити се тѣми, развѣ хлѣбоомь и водою, и вьнимаше с(ве)тых книгь и послоушаше их вь сласть.

1. Бывши же еи л҃мь лѣтоомь, и рєч(є) сама вь себѣ • « Не добро ли ми ѥс(ть) проповѣдати еу(аг)-
2. г(е)лиѥ Х(ристо)с(ов)о по вь//сѣмь градоомь и странамь, и многыхь ѡбращающи ѡт скврьнныихь идоль и при- водєщи кь Х(рьст)оу; » И проповѣдающи лѣть ф҃.
3. Вь чєтиридєсєтоє жє лѣтоо бывши жє ѥи ѡт рожденіа, помисливши же вь себѣ и реч(е) • « Еже аще тѣла моегоо не прѣдамь за Х(ристо)са вь моукоу и д(оу)шю свою за нь положю, и не ц(ѣса)рствоую сь нимь вь вѣкы ».
4. И вьшьдши вь единь граадь, вь нѥмже ц(ѣ- са)рствоваше ц(ѣса)рь ѥлинь\* именемь Антониѡсь, и прохождааше вь нѥмь пооучающи чл(о)в(ѣ)кы ѡставляти идолы и приходити кь Х(ристо)соу.

60v 9. Многьім же // вѣроующимь за оучениѥ ѥє вь Г(оспод)а нашєго Іс(оу)х(рьст)а, гнѣваахоу жє сє на ню єліини и ѡбвадишє с(вє)тоую кь ц(ѣса)рєви г(лаго)лющє яко • « Жєна чюждаа пришьдши вь граадь нашь и проповѣдаєть Г(оспод)а І(соу)са С(ы)на Маріина, єгожє Иоудеиѥ распьнше, на кр(ь)стѣ пригвоздыше и оувишє ».

1. Слышав жє ц(ѣса)рь словоо тоо, и гнѣвомъ испльни се и повелѣ привести с(ве)тоую прѣд соудищє. Тоже неистовныи врази ревоуще на рабоу Б(о)жию зоуби своими, и приведоше ю, и яко видѣ ю ц(ѣса)рь, оудиви сє за доброти зрака єє и кь своимь прѣдстоє-
2. щимь\* рєч(є) • «Тако ми вєликааго б(о)га Апо//лона, николижє видѣхь таковиѥ д(ѣ)вице красныѥ ».
3. Вьпроси ц(ѣса)рь с(ве)тоую • « Ктоо ты ѥси и коѥ\* ти ѥс(ть) име; »Ѡтвеща пространѣ ѥмоу г(лаго)лющи • « Хр(и)стіанька ѥсмь и нарицаю се Петка ».
4. Ѡтвѣща же ц(ѣса)рь кь с(ве)тѣи яко • « Ащє вѣроуєши ми и принєсєши жрьтвоу б(о)гомь моимь, вѣнць на главѣ твоєи положоу и жена моя нареч(е)ши сє и Боудєши ц(ѣса)р(и)ца вь полатѣ моѥи • аще ли не вѣроуѥши, тоо вь мноогыѥ моукы тежкыѥ прѣдам те, и злѣ скончаѥши животь свои ».
5. Тооже с(ве)таа оутврьждєноом сьмыслоомь кь нѥмоу ѡтвеща • « Да не боудет ми се ѡттрьгноути //

61v ѡт Б(о)га сьздавшаго мє и н(є)б(є)са и зємлю, псє ѡтаи хапливы. Нє поклоню сє богомь камєннымь ни дрѣвѣнимь, иже соуть ѡт роукь ваших сьтворєни. Очи бо имоуть и нє видєт ни оусти своими г(лаго)лють, и прочиих єстьства не постигноут • за то и подобни имь да боудоут не тькмо сьтворше ѥ, нь и вѣроующе вь нь.\* Бози бо ижє н(є)б(є)са не сьтворишє ни зємлю, да погибноуть ».

1. Тоже м(оу)ч(и)тель кь нѥи рєч(є) • «Прѣмль- кни ѡт соуєтьства своѥго, и пришьдши пожри великоомоу богоу Аполоноу и матєри богомь Артємидѣ, и пожри
2. богомь имже азь слоу//жоу и принєсоу жрьтвоу • ащє ли ни, тоо многымь тежкимь моукамь прѣдам те яко и прѣжде рекохь ».
3. Тогда с(вє)таа Петка кь нѥмоу реч(е) • «То ни тєбє бою сє, тоо ни моукь твоихь оустрашаю се • за тоо ни жрю богоом безьдоушныимь, вь нихже прѣбы- вають доуси нечисты, иже ни себѣ могоуть помощи ни инѣмь ».
4. Гнѣвом же испльни се безаконныи ц(ѣса)рь, повелѣ шлѣмь желѣзнь раждещи, и положити с(ве)тѣи \м(оу)ч(е)н(и)ци/ на главѣ. И положеноу емоу бывшоу и толикоую стоудень приѥть желѣзо раждєженооѥ яко

62v ни единь влась оужеже се ѡт главьі // ѥе, нь безь врѣждєния прѣбыс(ть).

1. То бо видѣвь ц(ѣса)рь яко вь пороуганіи быс(ть), реч(е) кь своимь слоугамь • «Прѣимѣте ю и рас- прострѣте ю по земли и растегнѣте ю кр(ь)стоомь, и гвоздыѥ желѣзние вьбите вь пети ѥе, и вь длани и вь роуцѣ и вь нозѣ ѥе. Мьчемь же ѡтрѣжите ѡва сьсца ѥе и каменноую дьскоу, юже\* д҃ моужиѥ при- валити могоуть, и положите врьхоу гроуди ѥе, и ѡставите ю да видимь чтоо поможеть еи Б(ог)ь».
2. Тоомоу же дѣлоу скончавшоу се, и начеть пѣти с(ве)таа ѱалма сего • « Соуди, Г(оспод)и, ѡбиде-
3. щиимь ме, и вьзбрани бо//рещим сє сь мною. Пріими ѡроужиѥ и щить, и вьстани вь помощь мнѣ, да и азь раба твоа похвалю се, яко ѡт тєбє приѥхь ѡдолѣниѥ ».
4. Такождє молєщи сє ѥи, прѣвеликаа ѡна дьскоть вѣтроомь великыимь вьзвисившии се и невидимаа бьість. Агг(е)ль же Г(осподь)нь ста прѣд с(ве)тоою, гвозды роучныѥ и ножньіѥ издрьва, и прѣдстоещеи ѡт страха падоше и ниць на земли бьіше яко и мр(ь)т- выи.
5. Тоже с(ве)таа вьставши и тако бѣ здрава паче и прьвагоо, и паче вь силоу крѣплѣишоу и добротою прѣкраснѣиши\* • да ни единь любовникь без вѣсти

63v боу//деть, братиѥ • идѣже бо хощеть Б(ог)ь, побѣждаєт сє ѥс(ть)ства чинь, якоже ѥс(ть) писаноо.

1. И видѣвше ю вси тако прѣдстоещии, и ѥдинѣмь гл(а)сомь вьзьпише г(лаго)люще • « Великь ѥс(ть) Б(ог)ь христіанскыи, и нѣс(ть) б(ог)а развѣ того, ємоужє с(вє)таа Петка слоужить и покланяѥт се ».
2. Вое же падши на ногоу с(ве)тѣи, и сь прочимь нароодоомь сльзно рекоше молеще се ѥи г(лаго)лахоу • « Пе вьспомени злобь наших, велика моученице Х(ристо)- с(о)ва, повелѣніемь ц(ѣса)ревоом, нь помоли се ѡ нас и даждь намь Х(ристо)с(о)во знамениѥ, да боудемь и мьі хр(и)стіане. Ѡт сего бо дне за твоѥ оучениѥ,
3. хр(и)стіани се//бе проповѣдаѥмь и покланяѥм се О(ть)цю и С(ы)ноу и С(ве)тоомоу Д(оу)хоу, нєразлоучимѣи Троицѣ вь ѥдиноомь Б(о)ж(ь)ствѣ, якоже кланяѥши се и оучиши ны ».
4. Тоже с(ве)таа Пєтка кь Б(ог)оу помоли сє и рєч(є) • «Б(ож)є, хвалю те яко за мєнє нєдостоиноую рабоу твооу, причьль ѥси\*\*\* ѡвце стада твоего. Пспоусти, Г(оспод)и, водоу ѡт вышниих своих, да кр(ь)стет се и испльнѥни боудоуть слоужители истин- номоу Б(о)гоу нашемоу».
5. И се, ѡблакь свѣтьль ѡсіани ѥ словоом своимь\*, изь ѡблака же вода исхождаашє и глась быс(ть) кь нимь • «<Да>\* и кр(ь)щают сє вси вь имє Оо(ть)ца и

64v С(ы)на и С(вє)т(а)го Д(оу)ха ». И ѡтвѣщашє // вьси « Ам(и)нь » и вьсташє.

1. Слышав же тоо ц(ѣса)рь, и разгнѣва се зѣлоо и повєлѣ всє вѣровавшєѥ и кр(ь)щьших сє главьі оусѣк- ноути. И с(ве)тоую Петкоу повєлѣ на соудищи поставити, и г(лаго)ла ѥи ц(ѣса)рь • « Вѣроу ми ими, Пєткоо, пожри ми б(о)гомь • ащє ли сєго нє сьтвориши, тоо жизнь свою прѣставиши ». Тогда м(оу)ч(є)н(и)ца Х(рьсто)ва к нѥмоу ѡтвєща • « Нь ни да нє боудєт ми ѡтврѣщи живота вѣчнагоо, и поклонити сє богоомь глоухіимь и бєзь- доушнымь идолоомь ». Тогда ц(ѣса)рь повєлѣ котьль мѣдєнь принести великь зѣлоо, и вьврьгноути с(ве)тоую
2. вь нь // и наліати воды до врьха, и исподьі вьзгнѣтити ѡгнь велікь зѣлоо, смолоу и навтоу и пькьль примѣстити кь ѡгню и подварити котьль до з҃ дни.
3. Сємоу жє всємоу вывшоу и седмимь днемь скончавшим се, бѣ с(ве)таа Петка вь ко<т>лѣ врещии, яко и на ѡдрѣ постланѣ. Н пришьд же ц(ѣса)рь кь мѣстоу, далечє ѡт котла ставь, и реч(е) кь с(ве)тѣи • « Толико ли оуБѣдише магиѥ твоѥ, яко ни ѡгнь ни вода ѡбрѣтает се ѡт толика пламена погоубити те; »
4. Ѡтвещавши же с(ве)таа кь ц(ѣса)реви и реч(е) • 65v «Пріиди и виждь ». Тоомоу жє нє смѣвшоу ѡт толи//ка

пламєна пристоупити, ѡна же роуцѣ си ѡмивши вь врещоомь котлѣ, и вьзліа на лице ц(ѣса)ревоо, и вь тоомь часѣ ѡсльпе ц(ѣса)рь ѡт врещааго оукропа • с(ве)таа же изидє ис коноба, ничимжє врѣждєна.

1. И падє жє ц(ѣса)рь с(вє)тѣи на ногоу и моляше се г(лаго)лѥ • «Помоли се Б(о)гоу своѥмоу да прозроу, и боудоу хр(и)стіанинь азь, и вси иже соуть подь ц(ѣса)р- ством моимь ».
2. Оумилосрьди же се с(ве)таа по словеси ц(ѣса)- рєвоу, и падши ница на зємли и моляшє сє Б(о)гоу г(лаго)лющи за нь и вьста сь м(о)л(и)тви, и вьзьмшии каль, ижє ѡт сльзь\* ѥє бьіль, и помаза оочи ц(ѣса)ревѣ
3. и повелѣ Х(ристо)с(о)ва м(оу)ч(е)ница при//нести водоу, и прѣкр(ь)стившии трищии кь ц(ѣса)рю реч(е) • « Вь имє Ѡ(ть)ца и С(ы)на и С(ве)т(а)го Д(оу)ха, приими ѡт того и боудеши зре ».
4. Потом жє ц(ѣса)рь приѥмь водоу и оуми сє и прозрѣ, не тькмѡ телеснима оочима нь и д(оу)шею • славляше Б(о)га и кр(ь)сти се самь, и все ц(ѣса)рствоо егоо. И бѣ видѣти всѣхь моужи и жєнь множ(ь)ствоо, ижє ѡставляахоу идолы и прихождахоу кь Х(ристо)соу.
5. Тогда Х(ристо)с(о)ва м(оу)ч(є)ница Петка по- хваливши бл(а)годарениѥ Б(о)жиѥ и реч(е) кь себѣ • « Достоино ми ѥс(ть) прѣити бь етери градьі и проповѣ- дати сл(о)во с(ве)тоѥ истиннааго Б(ог)а Іс(оу)х(рьст)а ».

66v П прѣиде вь етерь градь вь нѥмже // ц(ѣса)рствовааше ц(ѣса)рь единь елинынь имєнемь Темиѡсь • и бывши же тоу с(ве)тѣи и многьіѥ ѡбращающи ѡт елиньскьіѥ льсти на хр(и)стіанскоую вѣроу.

1. И по мнозѣхь днехь ѡклѥветана жє бывши кь ц(ѣса)рю, и вьзрика яко и львь и велми вьсклица и повелѣ привести ю сь яростию. И приведєнѣ жє єи бьівши, ста прѣд соудищемь свѣтлоомь лицемь и здра- воом, и вьпроси ц(ѣса)рь с(ве)тоую и реч(є) єи • « Ѡт коудоу єси ты и каако ти ѥс(ть) имє; » С(вє)таа жє кь нѥмоу ѡтвѣщавши рєч(є) • « Хр(и)стіанька єсмь, Х(ри- сто)соу раба, и нарицаю сє Пєтка ».
2. Ц(ѣса)рь жє кь нѥи реч(є) • « Ащє слышиши
3. ми\* и вѣ//роуєши ми и ѡставиши Х(ристо)са своєгоо, ємоужє слоужиши, и жрьтвоу принесеши боогомь моимь, и боудеши радующи сє вь полатѣ моѥи сь моими жє- нами • аще ли же ни, боуди вѣдоущи яко вь тежкыѥ моукьі прѣдам те, и злѣ скончаеши живот свои ».
4. Ѡтвѣщавши жє с(ве)таа кь ц(ѣса)рю и реч(є) • « Вльче Аравитьскыи, с(ьі)не діаволи, чтоо ѥс(ть) добро, свѣт ли или тма, сп(а)сениѥ ли <или>\* погоублѥніе; Рци извѣстноо н(ьі)ня ». Ѡтвѣщав жє ц(ѣса)рь • « Добро ѥс(ть) свѣть и сп(а)сєніе ». С(ве)таа Петка реч(е) кь нѥмоу • « Свѣт есть Х(рнсто)с С(ьі)нь, слово Б(о)жиѥ, сп(а)сеніє\* вьсѣмь вѣроующимь вь нь, єгожє роди

67v с(ве)таа Б(огороди)ца М(а)ріа • // тьма\* жє ѥс(ть) б(ог)ь твои, Аполонь, и прочии, погоублѥниѥ жє Артє- мидьі, б(о)гомь твоимь м(а)ти, ихже вьсєгда послоу- шаеши, ѡ нихже ти нѣс(ть) свѣта ни сп(а)сения».

1. Разгнѣвав же се ц(ѣса)рь ѡ словеси тоомь И рєч(є) • « Вєдѣмь ю кь змієви, ащє ѡбаавшии ѡдолѣѥть ємоу, тогда и азь пріидоу кь Х(ристо)соу Б(ог)оу ѥѥ яко и Антониѡсь ц(ѣса)рь ». Бѣ жє вь анакриси слы- шаль ѡ свєтѣи\* и ѡ нѥмь.
2. Вь градѣ жє тоомь прѣѡвразиль сє бѣ діавооль вь зміа вєликааго зѣло, и слоужаахоу ѥмоу яко б(о)гоу и ц(ѣса)риѥ вси подь властию его бѣхоу.
3. 37. Вєдше же с(ве)тоую м(оу)ч(е)ницю // кь зміеви,

и видѣвши жє величьствіа ѥго и нє оубоя сє, ни ѡт зияния оусть ѥго не оубоя се, тоо ни оустраши сє • бѣхоу бо оуста ѥгоо яко и вебель великь зѣлоо. И знаменавши сє с(вє)таа ч(ь)стнымь и животворєщіимь кр(ь)стоомь, прѣды и сь задьі и по всѣмь сьставоомь своимь и рєч(е) кь змиѥвы • «Х(ристо)с Б(ог)ь велит ти мноою, недостоиною рабою своѥю, отити\* вь ѡгнь сєтныи оуготовань тебѣ и агг(е)лоомь твоимь ».

1. Вь тоомжє часѣ велми вьзгласи зми яко чюти\* вьсѣмь прѣдстоещимь сь ц(ѣса)рємь • « Оувьі мнѣ

68v странноомоу, иже ѡт мноогых моужь\* с(ве)тыхь // не бьіх побѣждень, нь ѡт єдиноое моми побѣждєнь быхь ». И по словєси семь невидьімь быс(ть) зми ѡт них и расѣде се яко и димь.

1. Видѣв жє ц(ѣса)рь смрадь змиѥвь и вѣрова кь Г(оспод)оу Б(о)гоу и кр(ь)сти сє самь и все ц(ѣса)рство егоо.
2. И прославивши же с(ве)таа Петка ѡ семь Г(оспод)а Б(ог)а нашего Іс(оу)х(рьст)а и прѣиде вь єтєрь граадь, вь нѥмжє ц(ѣса)рствовааше ц(ѣса)рь етєрь имєнємь Склипиѡсь, хотещи тоого елина хр(и)стия- нина сьтворити и привести кь Х(ристо)соу.
3. И гредоущии с(вє)таа скрозѣ градь и проповѣ- дающи слово вѣрноѥ и многьі єлини християни сьтвори,
4. и кь Б(о)ж(ь)ствоу // ѡбращшии, оусльішав жє ц(ѣса)рь ѡ нѥи\*...
5. ... и повєлѣ привести конобь мѣдѣнь, и вьлияти вь нь масло и смолоу, и потомь вьврьгноути с(вє)тоую вь нь, и покрити конобь до врьха и вьжегше ѡгнь великь зѣлоо.
6. Семоуже вьсемоу вывшоу пояше с(вє)таа ѱалма сєго вьноутрь коноова • «Пом(и)лоуи мє, Б(ож)є, помилоуи ме яко на те оуповаа д(оу)ша\* моя, на сѣнь крилоу твоѥю надѣю се, не ѡтлоучи мене ц(ѣса)рствіа твоего ».
7. Такожде помоливші се с(ве)таа, и ц(ѣса)рю тоомоу прѣдстоѥщоу сь ликоомь своимь, расѣде се

69v коновь и сьдрови се // на чести многы, и изьврьже се ѡгнь и расипаніе конобноє и каль, ижє бѣшє вь нѥмь, иждєжє всє прѣдстоѥщеѥ около єлини, и измрѣшє • тьчию ц(ѣса)рь оуцѣлѣ єдинь и мало прѣдстоещиих\* сь нимь, занѥ бѣхоу тьі поѡтдалече. Тооже с(ве)таа м(оу)ч(е)ница Х(ристо)с(о)ва прѣбыс(ть) неврѣждена яко ни влась единь ѡт главы ѥє ѡпали сє ѡт ѡгня тогоо.

1. Страх жє вєликь приѥм ц(ѣса)рь, и рєч(е) кь старѣишинамь своимь • «Что сьтвороу вльсвѣ сеи; » Ѡтвѣщавше рекоше емоу • « Аще мьчемь главы ѥе не ѡтсѣчеши вь скорѣ, вьсе<хь>\* имать ѡтвратити ѡт жрьтвьі богь наших ». //
2. 52. Годѣ же быс(ть) ц(ѣса)рю слово тѡ и реч(е) на ню такоо сице • « Петкоо, не вѣроуеши ли ѡ повелѣни ц(ѣса)ревѣ и слоужиши б(о)гомь; Велю те оуморити и мьчемь главоу твою ѡтсѣщи ».
3. Приѥт же ю спекоулаторь сь мноогыми воины и ведоше ю на прореч(е)ннооѥ мѣстоо моучения ѥе, и хотещимь ю оусѣкноути, с(вє)таа жє кь оусѣкатєлю реч(е) • « Даждь ми два часа помолити се яко да ѡставлю м(о)л(и)твоу роодоу боудоущѡмоу ». И ѡстави ю оусѣка- тель. Мало же ѡшьдши ѡт них паде ница на земли, моляше се Г(оспод)оу Б(о)гоу г(лаго)лющи •
4. « Вл(а)д(ы)коо Г(оспод)и Б(ож)є, сьтвориви н(є)- 70v бо и зємлю // и морѥ и вса яже вь них, сьздави чл(о)в(ѣ)-

ка по ѡбразоу своѥмоу, оуслыши м(о)л(и)твоу мою вь си час, недостоиныѥ рабьі твоѥе, и даждь м(и)л(о)сть свою всѣмь творещимь памєть мою обрѣсти вь д(ь)нь соудны.

1. И да нє воудеть вь доомоу их ни слѣпь ни глоухь, ни прокаженоу бити, ни \*<оть> ѥзи ѡсопньіѥ\* лежати ни иною сьмрьтною болѣзнию. И ащє кто болє и призовєть имє моѥ, избави и, Г(оспод)и, не хоте бо сьмр(ь)ти грѣшникоу нь наѡбращениѥ животоу.
2. И аще ктоо на соудищи призоветь име твоѥ\*,
3. безь бѣди и безь напасти и пагоуби сь//храни И кь

сьбранию привєди.

1. И ащє вь градѣ или вь вєси воудет м(о)л(и)т- вьни мои храмь, рабе\* твое, сьхрани имь скотьі и имѣніа им ѡт всакого зла приходещаго\* имь.
2. Оуслыши, Г(оспод)и, рабю свою, яко чюдно и прѣславноо име твоѥ вь вѣкьі. Ам(и)нь».
3. И кончавши же ѥи м(о)л(и)твоу, трусь быс(ть) великь, яко вьсѣмь падшимь на земли ѡт страха, и гл(а)сь сь н(е)б(е)се быс(ть) кь с(ве)тѣи г(лаго)лѥ • « Радуи се и весели се, великаа м(оу)ч(е)нице Х(ристо)- с(о)ва Петкоо, оуслышана быс(ть) м(о)л(и)тва твоя и вса прошеніа твоя испльнить Г(оспод)ь Б(ог)ь».
4. И вьставши же ѥи сь м(о)л(и)твы ѡт землѥ и реч(е) • « Б(ож)е, хвалю те яко за менє нед(о)с(т)ои-

71v ноую оуслыша ме вь си час рабьі // твоѥе. Г(оспод)и Б(ож)е мои, вь роуцѣ твои прѣдаю д(оу)хь мои ».

1. И реч(є) кь посѣкатєлю • « Сьтвори повєлѣн- нооѥ тєбѣ ѡт ц(ѣса)ра твоѥгоо ». И прѣклонившии вьію свою ч(ь)стноую, и оусѣчє ю оусѣкатель м(ѣ)с(е)ца Ѡктембра д҃і҃ д(ь)нь.
2. Вѣроваше жє вь тьи час ѡт ѡбрѣтьшиих сє бь видѣни стр(а)стотрьпныѥ Пєтки д(оу)шь ц развѣ жєнь и дѣтєи • д(оу)шю жє с(вє)тєи агг(є)ли вьзємшє и вьзнесоше на н(е)боо.
3. Тѣло же ее чл(о)в(ѣ)кь нѣкои, именемь Ан- тимь, бл(а)гочьстивь вьземь и мироомь многоцѣннымь помаза, и плащаницею чистою ѡбвивь и положи вь гробѣ

72 иже бѣ иссѣчєнь // ѡт камєнє.

1. Сконьчавши жє тєчєниѥ при ц(ѣса)ри Асклипии, нами\* жє ц(ѣса)рствоующоу Г(оспод)оу І(соу)соу Х(ри- сто)соу, вь чьсть и вь дрьжавоу Ѡ(ть)цоу и С(ы)ноу и С(вє)тоомоу Д(оу)хоу и н(ы)нѣ и пр(и)сноо и вь вѣкы вѣкоомь. Ам(и)нь.